שיאומי

סמארטפונים וטבלטים

לחברה מספר סדרות סמארטפונים אשר כולן מריצות אנדרואיד, שעליו מולבש MIUI, הרום הפופולרי בפיתוחה של שיאומי. סדרת ה-Mi a מריצה אנדרואיד נקי ללא MIUI.

mi a

סדרת הסמארטפונים המריצה אנדרואיד נקי לגמרי ללא miui.

Redmi

סדרת הסמארטפונים המוזלת. מכשירים בסדרה בעלי מסך גדול נקראים Redmi Note. המכשיר האחרון שהושק בסדרה זו הוא הרדמי נוט 8 והרדמי נוט 8 פרו.

poco

סמארטפון Pocophone F1, הראשון בסדרה, הושק על ידי sugar zaza בישראל ב-29 באוגוסט, עם מפרט של מכשיר דגל (סנפדראגון 845, זיהוי פנים, 6.18 אינץ', מצלמת 20 ו-12 מגה פיקסל) ומחיר של 1,500 שקלים.

Mi

סדרת מכשירי הדגל של החברה, המכשירים Mi2s ,Mi3 ,Mi4 ,Mi4c זכו להצלחה גדולה בסין ואף מחוצה לה. מכשירים אלה הם בעלי מפרטים של מכשירי דגל, ונמכרים במחירים הזולים משמעותית מאלה של מתחריהם. מכשיר ה-Mi 5 מתחרה ישירות בגלקסי 7 של סמסונג וב-G5 של LG.
בתמונות ניתן לראות את מכשיר הדגל ה-Mi5 עם ממשק ה-MIUI 7. המכשיר מגיע עם מעבד ה-Snapdragon 820 של חברת קוואלקום, מסך בגודל של 5.15 אינץ', זיכרון של 3/4 גיגה-בייט RAM ו-32/64/128 גיגה-בייט לאחסון.
במאי 2016 הכריזה החברה על מכשיר ה-Mi mix בעל מסך ענק של 6.44 אינץ' ומפרט מתקדם. בחודש אוקטובר הכריזה החברה על ה-Mi mix, המכשיר עם 92% ניצול המסך משטח המכשיר, מהטובים בעולם. המכשיר כולל מפרט מתקדם וגרסה משודרגת הכוללת ציפוי זהב 18 קרט.
בפברואר 2017 הכריזה החברה על ה-Mi 5c שהכיל את המעבד הראשון פרי פיתוחה של שיאומי-Surge S1 והיה בעצם למכשיר הראשון של שיאומי לשנת 2017. ה-Mi5c מציע מבנה מתכתי מלא כמו ב-Mi5s על אף שהוא מהווה מכשיר קודם ל-Mi 5 שהציע מבנה זכוכית כמעט מלא.

Mi Note

סדרת מכשירי הפרימיום של החברה. נכון לתחילת 2016 כוללת הסדרה את ה-Mi Note וה-Mi Note Pro. מכשיר ה-Mi Note Pro היה הראשון בעולם שהכיל את מעבד ה-Snapdragon 810 של חברת קוואלקום.
באוקטובר 2016 הכריזה שיאומי על ה-Mi Note 2, המכשיר בעל שוליים קמורים ועיצוב שמזכיר את הגלקסי נוט 7. המכשיר מגיע עם מעבד ה-Snapdragon 821 ומסך של 5.7'.

Mi Play

סדרה חדשה לשוק הצעיר הוכרזה בתאריך 24.12.2018

Mi Pad

סדרת הטאבלטים אשר כוללת את ה-Mi Pad ואת ה-Mi Pad 2; השני מגיע בשתי גרסאות: גרסת אנדרואיד (שעליה מולבש ה-MIUI) וגרסה המריצה Windows 10.

מצלמות

לחברה שלושה סוגי מצלמות: מצלמות אבטחה, מצלמות אקסטרים, ומצלמות לרכב. כולן מיובאות לארץ תחת המותג XiaoYi (בעברית: שיוהיי) או בקיצור Yi.

צמידי כושר

Mi Band היא סדרת צמידי הכושר של החברה (טבלת השוואה בתחתית).
המוצר הראשון בסדרה זו הוכרז באוגוסט 2014, תחת השם Mi Band 1. המוצר מורכב מרצועת סיליקון בעיצוב מינימליסטי שלתוכה מורכב החיישן עצמו.
החיישן עצמו, אשר מהווה את הרכיב העיקרי במוצר, עוצב כקפסולה מוארכת, עם משטח מגע עשוי אלומיניום בגימור מט ועליו משולבות 3 נורות לד, נורות אלו משמשות בעיקר על מנת להציג את מידת ההתקדמות של המשתמש ביחס למטרה שהציב.
כמן כן, רכיב זה מכיל חיישן תנועות לספירת צעדים אשר משמש למעקב אחר הפעילות הגופנית ועוד. הצמיד מתממשק לטלפון החכם בפרוטוקול תקשורת אלחוטי מבוסס בלוטות' ומתריע על שיחות נכנסות, הודעות וכו'.
תכונות אלו משתנות בהתאם למערכת ההפעלה של הטלפון החכם.
לצמיד היו שני יתרונות בולטים. האחד הוא, זמן ההמתנה הארוך, עד כ-30 ימי שימוש, לעומת ממוצע של יום אחד שימוש בשעונים החכמים הקיימים כיום ועד למספר ימי שימוש לצמידי הכושר.
יתרונו השני הוא המחיר, המוצר הראשון בסדרה הוצג בתג מחיר של פחות מ-20 דולרים.
בשנת 2015, השיקה החברה את דור ההמשך של צמיד הכושר תחת השם Mi Band 1S - Pulse, דגם זה הכיל את כל התכונות של הדגם הראשון, בנוסף להן כלל, מד דופק אשר הציג בעזרת האפליקציה הנלווית לטלפונים החכמים נתוני דופק לב של המשתמש.
גם לצמיד זה נותר היתרון הבולט של זמן המתנה ארוך, של עד כ-30 ימי שימוש עד לצורך בהטענה של המכשיר, כמו גם תג מחיר אטרקטיבי של פחות מ-20 דולרים.
ביוני 2016 השיקה החברה את הדור השלישי המכונה Mi Band 2, בדגם זה חלו שינויים משמעותיים, החל מהוספת מסך OLED חסכוני בגודל 0.42 אינץ' וכלה בעיצוב מחדש של הרצועה אשר גם הורחבה.
זמן ההמתנה בדגם השלישי בסדרה התקצר ל-20 ימי שימוש, ואילו המחיר נותר עדיין אטרקטיבי והמוצר הוצג במחיר של פחות מ-30 דולרים בסין.
סדרת צמידי הכושר של החברה עמידים כולם למים ואבק בתקן IP67 אשר מאפשר למשתמש חשיפה למים (ללא צלילה לעומקים) כמו גם לאבק.

מוצרי בית חכם

לשיואמי שורה של מוצרי בית חכם, המיוצרים על ידי יצרנית צד-שלישי שחברה לשיואמי. המוצרים מתקשרים ומתממשקים אחד עם השני באמצעות אפליקציית Mi Home. בין המוצרים ניתן למצוא מוניטור לבדיקת לחץ דם, מטהר אוויר, משקל חכם, מטהר מים, שואבי אבק רובוטים, מנעול חכם ועוד.